ვოლფგანგ პაული

ვოლფგანგ ერნსტ პაული (გერმ. Wolfgang Ernst Pauli; დ. 25 პირელი, 1900, ვენა, ავსტრია-უნგრეთიშ იმპერია — ღ. 15 ქირსეთუთა, 1958, ციურიხი, შვეიცარია) — ავსტრიალი ფიზიკოსი-თეორიტიკოსი, კვანტური მექანიკაშ ართ-ართი დუმარსხუაფალი, პაულიშ პრინციპიშ გოვითარაფაშ გეშა გინოჩეს ნობელიშ პრემია ფიზიკაშ დარგის 1945 წანას. ნობელიშ პრემიაშა ნომინაცია უკეთჷ ალბერტ აინშტაინქ. პაული გურაფულენდჷ მიუნხენიშ უნივერსიტეტის, სოდეთ არნოლდ ზომერფელდიშ ხემანჯღვერობათ მიპალუ მენცარობაშ დოქტორიშ ხარისხი 1921 წანას. გურაფაშ თებაშ უკულ მუშენდჷ შხვადოშხვა ინსტიტუტეფს. პაული 1928 წანაშე რდჷ ციურიხიშ ფედერალური ტექნოლოგიეფიშ ინსტიტუტიშ ფიზიკაშ პროფესორი. 1940 წანას პაულიქ ამერიკაშა გეგნორთჷ. ვოლფგანგ პაული კვანტური მექანიკაშ გოვითარაფაშო ართ-ართ ინსტრუმენტალური ფიგურა რე. პაულიქ აკეთჷ პაულიშ პრინციპიშ ფორმულაცია დო დიდი თია მიშეღჷ სპინიშ თეორიულ რკვიებაშა.

ლიტერატურა
 Enz, Charles P. (2002). No Time to be Brief: A Scientific Biography of Wolfgang Pauli. Oxford Univ. Press.

რესურსეფი ინტერნეტის

 Pauli bio at the University of St Andrews, Scotland
 Wolfgang Pauli bio at "Nobel Prize Winners"
 Wolfgang Pauli, Carl Jung and Marie-Louise von Franz
 Virtual walk-through exhibition of the life and times of Pauli
 Annotated bibliography for Wolfgang Pauli from the Alsos Digital Library for Nuclear Issues 
 Pauli Archives at CERN Document Server

კატეგორია:ავსტრიალეფი
კატეგორია:ავსტრიალი ფიზიკოსეფი
კატეგორია:ნობელიშ პრემიაშ ლაურეატეფი
კატეგორია:ავსტრიალი ნობელიშ პრემიაშ ლაურეატეფი
კატეგორია:ნობელიშ პრემიაშ ლაურეატეფი ფიზიკას
კატეგორია:დუნაბადი 1900
კატეგორია:ნაღურა 1958